**EN KOVAČ KONJA KUJE**

(Slovenska ljudska izštevanka)



K igri povabite celo družino!

Najbolje bo, če vsi skupaj najprej večkrat ponovite besedilo izštevanke.

**EN KOVAČ KONJA KUJE,**

**KOL'KO ŽEBLJEV POTREBUJE?**

**EN, DVA, TRI**

**PA POVEJ ŠTEVILO TI!**

Stojimo v krogu in vsak pred seboj drži stisnjeni pesti. Vodja igre udarja s pestjo v ritmu besedila po drugih pesteh (po vrsti) in zraven govori besedilo izštevanke.

Igralec, pri katerem se besedilo konča, pove poljubno število (do 10). Vodja z izštevanjem izloči pest tistega igralca, pri kateremu se štetje zaključi. Ko igralec v igri nima več nobene pesti, je izločen. Tako se igra nadaljuje do konca. Zadnji je zmagovalec in vodi igro od začetka.

***Želim vam veliko zabave! ☺***